**Ապարան համայնքի 2025-2026 թվականների միջնաժամկետ ծախսերի ծրագրի եկամուտները և ծախսային քաղաքականությունը շարադրող մասեր**

**Բովանդակություն**

1. Ներածություն--------------------------------------------------------------------------3
2. Զարգացման հիմնական ուղղությունները և սկզբունքները---------------2
3. Ապարան համայնքի 2026-2028
4. թթ. կանխատեսվող եկամուտները ևդրանց վերաբերյալ ռիսկերի գնահատումը -----------------------------------4
5. Եկամուտների վերծանումը ըստ առանձին տեսակների--------------------4
6. Ապարան համայնքի 2026-2028թթ. կանխատեսվող ծախսերը-----------5
7. Բյուջետային ծախսերի կանխատեսումը ըստ ոլորտների------------------5
8. Ապարան համայնքի 2026-2028թթ. կանխատեսվող դեֆիցիտը---------6

**Ներածություն**

Ապարան համայնքի 2026-2028թթ. միջնաժամկետ ծախսերի ծրագիրը (այսուհետ՝ ՄԺԾԾ) հանդիսանում է Ապարան համայնքի զարգացման հեռանկարի արտացոլումը և համայնքի միջնաժամկետ կտրվածքով գլխավոր ֆինանսական փաստաթուղթը, որը և հանդիսանում է ելակետ՝ նախագծելու համապատասխան տարվան հաջորդող տարեկան բյուջեն:

 ՄԺԾԾ-ով ներկայացվում է կանխատեսվող Ապարան համայնքին հաջորդող 3 տարիների եկամուտները, դեֆիցիտի ֆինանսավորման աղբյուրները, ծախսային ուղղությունները ըստ ոլորտների, որոնք բերելու են Ապարան համայնքի կայուն և համաչափ զարգացմանը, ինչպես նաև կընձեռնեն համայնքին առավել արդյունավետ գեներացնել եկամուտները, մասնավորապես միջնաժամկետ կտրվածքով կմշակվեն մեխանիզմներ դրանք ավելացնելու ուղղությամբ, որը իր հերթին կբերի համայնքի զարգացմանը միտված ծախսերի ավելացմանը:

 ՄԺԾԾ-ն կնպաստի ավելի լայն և հեռանկարային ծախսերի քաղաքականության մշակմանը, որի շնորհիվ համայնքի զարգացման հեռանկարը կստանա բյուջետային ձևաչափ և որը ըստ էության հասանելի կդարձնի բոլորին՝ այդ թվում քաղաքացիներին, ուսումնասիրելու միջնաժամկետ կտրվածքով համայնքի կողմից նախատեսվող ծախսերի բաշխումը ըստ ոլորտների՝ թվային տեսքով, ընդ որում սույն ֆինանսական փաստաթղթով առավել կընդգծվի բյուջետային ծրագրերի շարունակականության ապահովման ֆինանսական մեխանիզմները:

Ապարան համայնքի 2026-2028թթ. միջնաժամկետ ծախսերի ծրագիրը նախագծվել է ղեկավարվելով <<Հայաստանի Հանրապետության բյուջետային համակարգի մասին>>, <<Տեղական ինքնակառավարման մասին>>, <<Տեղական տուրքերի և վճարների մասին>>, <<Ֆինանսական համահարթեցման մասին>> և <<Համայնքային ծառայության մասին>> օրենքներով:

**Զարգացման հիմնական ուղղությունները և սկզբունքները**

Ապարան համայնքի 2026-2028թթ. համար նախանշված ծրագրերի իրականացումը կայուն զարգացման սկզբունքի հիման վրա է, որի նպատակային իրագործման համար առաջնահերթ և գերակա են համարվելու՝

1. Կառավարման արդյունավետության բարձրացումը, համայնքի գործունեության թափանցիկությունը և բնակչությանը լիարժեք հաշվետու լինելը:
2. Հանրային տարածքների, շրջակա միջավայրի և պատմամշակութային ժառանգության պաշտպանությունը:
3. Համայնքի բնակիչների իրավունքների պաշտպանության սկզբունքներով որոշումների կայացումը:
4. Համայնքի խնդիրների լուծումը և շրջակա միջավայրի բարելավումը:
5. Աղբահանության արդյունավետ կազմակերպում և կարգավորում:
6. Անվտանգ, առողջ և հարմարավետ ապրելու և գործելու կենսամիջավայրի ստեղծումը:
7. Բազմաբնակարան շենքերի մուտքերի վերանորոգման հետ կապված խնդիրների լուծումը:
8. Միջհամայնքային ճանապարհների, շենքերի և բակային տարածքների բարեկարգումն ու բնակչության անվտանգ տեղաշարժի ապահովումը:
9. Ապարան քաղաքի զբոսայգու և պանթեոնի վերակառուցումը և բարեկարգումը:
10. Ապարան քաղաքում մանկապատանեկան մարզադպրոցի նոր մասնաշենքի կառուցում:
11. Հանգստի գոտիների և խաղահրապարակների ստեղծումը և պահպանումը:
12. Նախակրթական, մշակութային և սպորտային գործունեության շարունակականության ապահովումը:
13. Խմելու ջրի ջրագծերի վերանորոգումը և նոր ջրագծերի կառուցումը:
14. Համայնքի գիշերային լուսավորության հետ կապված խնդիրների լուծումը:

**Ապարան համայնքի 2026-2028թթ. կանխատեսվող եկամուտները և դրանց վերաբերյալ ռիսկերի գնահատումը**

 Ապարան համայնքի 2026-2028 թվականների եկամուտները կանխատեսվել են համապատասխանաբար 1,734,168.5, 1,886,327.5 և 2,050,613.4 հազ. դրամ:

Եկամուտների հավագրման ընթացքում առկա է նաև ռիսկ, դրանց հավագրման թերակատարման մասով: Որը կհանգեցնի համայնքի ծրագրերի իրականացման խոչընդոտմանը: Ռիսկերի մեղմացման մեթոդ է համարվում եկամուտներիի հավաքագրումը դատարանի հարկադիր կատարմամբ:

**Եկամուտների վերծանումը ըստ առանձին տեսակների**

 Ապարան համայնքի 2026-2028թթ. եկամուտների կազմում՝ սեփական եկամուտների ցուցանիշը համապատասխանաբար կազմում է 518,0787.2, 556,507.2 և 593,817.2 հազ. դրամ, և սույն դինամիկան դիտարկելիս հարկ է արձանագրել, որ աճը կանխատեսվում է 5 տարվա կտրվածքով:

 2026-2028թթ. ՄԺԺԾ-ով սեփական եկամուտների կազմում էապես աճող եկամտատեսակներն են՝

* Գույքահարկ անշարժ գույքի մասով համապատասխանաբար՝ 122,000.0, 129,500.0 և 136,000.0 հազ. դրամ,
* Գույքահարկ փոխադրամիջոցների մասով՝ 196,213.6, 215,000.0 և 230,000.0 հազ. դրամ,
* Գույքի վարձակալությունից եկամուտներ՝ 47,968.0, 49,100.0 և 53,000.0 հազ. դրամ,
* Վարչական գանձումներ՝ 76,500.0, 83,500.0 և 90,500.0 հազ. դրամ
* Աղբահանության վճարներ՝ 45,000.0, 50,000.0 և 55,000.0 հազ. դրամ

 Պետության կողմից ֆինանսական համահարթեցման սկզբունքով տրվող դոտացիայի մասով նախատեսվում է ավելացում, և 2026-2028թթ կավելանա համապատասխանաբար՝1,225,651.3, 1,348,020.3 և 1,482,626.2: Իսկ պետության կողմից տրվող սուբվենցիաները կանխատեսվում է համապատասխանաբար՝ 1,513,000.0, 1,820,300.0 և 1,968,000.0:

**Ապարան համայնքի 2026-2028թթ. կանխատեսվող ծախսերը**

 Ապարան համայնքի 2026-2028թթ. ծախսերը կանխատեսվում են համապատասխանաբար՝ 1,743,730.1, 1,904,527.5 և 2,076,443.4 հազ. դրամ և միտված են համայնքի համաչափ և կայուն զարգացմանը: Ծախսային մասը նախագծվել է հետևելով բյուջետային հաշվեկշռվածության սկզբունքին՝ ապահովելով բյուջեների կառուցման ստանդարտները և ներկայացնելով այն ըստ գործառական և տնտեսագիտական դասակարգումների, ինչպես նաև ըստ առանձին ծրագրերի:

 Ընդհանուր ծախսերը ըստ բյուջետային տնտեսագիտական դասակարգման բնույթների կարելի է նկարագրել հետևյալ խմբերով.

* Աշխատանքի վարձատրություն՝ 266,580.0, 270,141.7, և 280,000.0 հազ. դրամ
* Դրամաշնորհներ՝ 778,561.6, 837,200.0 և 913,830.0 հազ. դրամ
* Ոչ ֆինանսական ակտիվների իրացումից մուտքեր՝ (1,500,000.0), (1,800,000.0), (1,950,000.0) հազ. դրամ

**Բյուջետային ծախսերի կանխատեսումը ըստ ոլորտների**

 Կանխատեսվող բյուջետային ծախսերի բաշխման ոլորտային սկզբունքը կայանում է Ապարան համայնքի համաչափ զարգացման և ոլորտային ուսումնասիրությունների արդյունքում ծագած խնդիրների լուծման տեսլականներով, և այն առավել մատչելի ձևով ներկայացված է բյուջետային դասակարգման գործառական խմբերում, մասնավորապես դրանք ըստ բաժինների բաշխված են հետևյալ կերպ.

* Օրենսդիր և գործադիր մարմիններ, պետական կառավարում, համապատասխանաբար՝ 667,802.5, 743,647.5 և 821,552.0 հազ. դրամ
* Ընդհանուր բնույթի հանրային ծառայություններ՝ 61,148.0, 69,880.0 և 78,293.4 հազ. դրամ
* Տնտեսական հարաբերություններ՝ -481,000.0, -590,000.0 և -638,000.0 հազ. դրամ
* Բնակարանային շինարարություն և կոմունալ ծառայություն՝ 1,091,561.6, 1,249,200.0 և 1,356,798.0 հազ. դրամ
* Հանգիստ, մշակույթ և կրոն՝ 83,668.0, 96,800.0 և 111.000.0 հազ. դրամ
* Կրթություն՝ 334,200.0, 358,000.0 և 379,000.0 հազ. դրամ
* Սոցիալական պաշտպանություն՝ 23,250.0, 24,500.0 և 25,800.0 հազ. դրամ

Արտադպրոցական դաստիարակություն՝ 134,000.0, 147,500.0 և 158,000.0 հազ. դրամ

* Հիմնական բաժիններին չդասվող պահուստային ֆոնդեր՝ 350,000.0, 380.000.0 և 400,000.0 հազ. դրամ
* Պահուստային ֆոնդի վարչական մասից ֆոնդային բյուջե հատկացումներ՝ 350,000.0, 380,000.0 և 400,000.0 հազ. դրամ:

Ապարան համայնքի 2026-2028 թվականների միջնաժամկետ ծախսերի խոշոր, նշանակալից և շարունակական ծախսային ծրագրերից են՝ Ապարան քաղաքում նոր մարզադպրոցի կառուցումը ՝ համապատասխանաբար՝ 150,000,0 և 154,725.3 հազ. դրամ:

 Ապարան համայնքի  Ապարան քաղաքում և վարչական տարածքներում  ներհամայնքային ճանապարհների ասֆալտապատում ՝ համապատասխանաբար՝ 1,010,000.0, 1,200,000.0 և 1,300,000.0 հազ. դրամ:

 Ապարան համայնքի  Ապարան քաղաքում և գյուղական  Վարդենիս, Վարդենուտ, Հարթավան, Արայի, Նիգավան, Ծաղկաշեն, Կայք, Ափնագյուղ, Սարալանջ բնակավայրերում  մանկական խաղահրապարակների  և մարզահրապարակների կառուցում՝ համապատասխանաբար՝ 70,000.0, 80,000.0 և 114,000.0 հազ. դրամ:

Ապարան համայնքի Ապարան քաղաքի քաղաքային զբոսայգու և պանթեոնի

բարեկարգում՝ համապատասխանաբար՝ 55,000.0, 60,000.0 և 65,000.0 հազ. դրամ:

Նոր մանկապարտեզի կառուցում, համապատասխանաբար՝ 100,000.0, 130,000.0 և 150,000.0 հազ. դրամ:

Ապարան համայնքի  Նիգավան, Ծաղկաշեն, Սարալանջ, Եղիպատրուշ, Շենավան, Ձորագլուխ, Վարդենիս, Ջրամբար, Լուսագյուղ, Հարթավան, Արայի, Երնջատափ, Քուչակ, Մելիքգյուղ, Ափնագյուղ, Չքնաղ, Թթուջուր Կայք բնակավայրերի խմելու ջրի ջրագծերի վերակառուցում՝ համապատասխանաբար՝ 90,000.0, 150,000.0 և 185,000.0 հազ. դրամ:

Ապարան համայնքում նախատեսվում է նաև գիշերային լուսավորության նոր ցանցերի կառուցում համապատասխանաբար՝ 50,000.0, 60,000.0 և 65,000.0 հազ. դրամ:  Գազաֆիկացման նոր համակարգի կառուցում, համապատասխանաբար՝ 50,000.0, 60,000.0 և 65,000.0 հազ. դրամ:

**Ապարան համայնքի 2026-2028թթ. կանխատեսվող դեֆիցիտը**

 2026-2028թթ կանխատեսվող դեֆիցիտի կամ հավելուրդի ֆինանսավորման աղբյուր է հանդիսանում վարչական և ֆոնդային բյուջեների տարեսկզբի ազատ մնացորդը՝ համապատասխանաբար՝ 40,000.0, 50,000.0 և 60,000.0, որը ուղղվում է պարտքային պարտավորությունների մարմանը: